Na podlagi Odloka o rebalansu proračuna za leto 2021 (Uradni list RS, št. 23/2021) in na podlagi 8. člena Odloka o spremembi odloka ukrepih pomoči gospodarstvu na območju Mestne občine Nova Gorica zaradi epidemije COVID-19 (Uradni list 184/2020, v nadaljevanju Odlok) ter priglasitve sheme »de minimis« pomoči skladno z uredbo Komisije(EU) št.1407/2013 z dne 18.decembra 2013 o uporabi členov 107 in 108 Pogodbe o delovanju Evropske unije pri pomoči »de minimis« (Uradni list EU L 352, 24.12. 2013), št. priglasitve M003-5881773000-2020 z dne 18.1. 2021 objavlja Mestna občina Nova Gorica naslednji

**JAVNI RAZPIS**

**za dodelitev finančnih sredstev za blaženje posledic epidemije Covid-19 na področju gospodarstva v Mestni občini Nova Gorica za leto 2021**

**I. SOFINANCER :**Mestna občina Nova Gorica, Trg Edvarda Kardelja 1, 5000 Nova Gorica (v nadaljevanju sofinancer)

**II. PREDMET JAVNEGA RAZPISA:**

Predmet javnega razpisa je sofinanciranje plačila odškodnine za uporabo javnih površin(gostinskih vrtov) na območju Mestne občine Nova Gorica z namenom omilitve poslovne škode, ki je nastala v času razglašene epidemije Covid-19, od 19.oktobra 2020 dalje.

**III. VIŠINA RAZPOLOŽLJIVIH SREDSTEV**

Okvirna višina razpoložljivih proračunskih sredstev; za izvedbo javnega razpisa namenjenih 25.000 EUR.

Proračunska sredstva se dodeljujejo kot nepovratna sredstva skladno s pravili o dodeljevanju državnih pomoči »de minimis«.

Sredstva bremenijo proračunsko postavko 1402/09.088 –projekti za spodbujanje razvoja gospodarstva

**IV. SPLOŠNI POGOJI IN OMEJITVE**

Sredstva se dodeljujejo na osnovi Odloka o spremembi odloka o ukrepih pomoči gospodarstvu na območju Mestne občine Nova Gorica zaradi epidemije COVID-19 (Uradni list 184/2020, v nadaljevanju Odlok) in pogojih tega javnega razpisa ter višine razpoložljivih sredstev.

Sredstva po tem javnem razpisu se dodelijo le pod pogoji in v mejah, ki ne pomenijo kršitve sheme državne pomoči »de minimis« v skladu z Uredbo komisije (EU) št. 1407/2013 z dne 18.decembra 2013 o uporabi členov 107 in 108 Pogodbe o delovanju Evropske unije pri pomoči »de minimis« (Uradni list EU L 352, 24.12. 2013) ter Zakona o spremljanju državnih pomoči(Uradni list RS št.37/04).

**V. UKREP, VIŠINA SREDSTEV, PREDMET PODPORE, UPRAVIČENI STROŠKI**

**Predmet podpore** je sofinanciranje stroškov plačila odškodnine za uporabo javnih površin (gostinskih vrtov) v času trajanja epidemije COVID-19 od 19.oktobra 2020 dalje.

**Upravičenci so:**

* samostojni podjetniki posamezniki, mikro, mala in srednja podjetja, ki so registrirana po Zakonu o gospodarskih družbah (Uradni list RS št. 65/09 – uradno prečiščeno besedilo, 33/11,91/11,32/12,57/12,44/13 –odl. US82/13,55/15,15/17 in 22/19-ZposS) ki:
* jim je bilo skladno z veljavnim predpisom o začasni prepovedi ponujanja in prodajanja blaga in storitev potrošnikom v Republiki Sloveniji onemogočeno poslovanje in
* imajo na dan razglašene epidemije registriran sedež, podružnico ali gostinski objekt na območju Mestne občine Nova Gorica ter dovoljenje podjetja Mestne storitve o uporabi javnih površin.

**Višina dodeljene pomoči:** 100% upravičenih stroškov za upravičence, ki jim je v času razglašene epidemije Covid -19 od 19.oktobra 2020 dalje prepovedano poslovanje.

**Upravičeni stroški in način sofinanciranja:** so stroški mesečnega računa za plačilo odškodnine za uporabo javne površine v času trajanja razglašene epidemije COVID-19, to je od 19.10. 2020 dalje. Za mesec oktober 2020 se bo upošteval polovični znesek plačila odškodnine. Račune za plačilo odškodnine za uporabo javne površine, ki jih je izdalo podjetje Mestne storitve in bodo predmet sofinanciranja mora upravičenec imeti plačane. Na podlagi ugodno rešene prijave bo naročnik sklenil pogodbo z posameznim upravičencem, kjer bosta obe pogodbeni strani opredelili način sofinanciranja upravičenih stroškov za celotno obdobje trajanja razglašene epidemije.

**Neupravičeni stroški** so:

* stroški davka na dodano vrednost za zavezance DDV,
* stroški zamudnih obresti

**Vloga je popolna,** če vsebuje:

* ustrezno izpolnjen, podpisan in žigosan prijavni obrazec
* fotokopijo računov podjetja Mestne storitve za mesec oktober, november, december in januar,
* izpolnjene in podpisane izjave od št. 1 do št.4 , ki so priloga prijavnega obrazca

**Mestna občina Nova Gorica** bo po uradni dolžnosti pridobila dokazila o:

* registraciji in sedežu dejavnosti v Poslovnem registru RS, na dan oddaje vloge (AJPES),
* višini že prejetih »de minimis« pomoči v obdobju zadnjih treh let (Ministrstvo za finance),

**VI. ROK ZA ODDAJO VLOG IN NAČIN ODDAJE**

Javni razpis je odprt se dva meseca od dneva razglasitve zaključka epidemije oziroma do 30.11.2021. Prijavitelji lahko oddajo vloge od dneva objave razpisa. Skrajni rok za prijavo je 30.11. 2021. Za pravočasno prispele vloge se bodo štele tiste vloge, ki bodo prispele na naslov naročnika oziroma bile oddane v sprejemni pisarni Mestne občine Nova Gorica najkasneje do 30.11. 2021 do 15.00 ure.

Prepozne vloge, vloge, ki niso oddane na prijavnem obrazcu in vsebinsko nepopolne vloge, s sklepom zavrže pristojni organ.

Vloga na razpis mora biti oddana v zaprti ovojnici z ustrezno navedbo na sprednji strani, dobesedno in brez okrajšav: **»NE ODPIRAJ – VLOGA NA JAVNI RAZPIS POMOČ ZA BLAŽENJE POSLEDIC COVID -19 NA PODROČJU GOSPODARSTVA V MESTNI OBČINI NOVA GORICA** , in s polnim nazivom in naslovom pošiljatelja. Obrazec pravilne opreme ovojnice za prijavo na javni razpis je priložen prijavnemu obrazcu in ga prilepite na prvo stran ovojnice.

Vloga se izpolni na prijavnem obrazcu. Dokazila se prilagajo v fotokopijah. Sofinancer lahko od prijavitelja zahteva na vpogled originale dokazil. Sofinancer lahko od prijavitelja zahteva tudi, da predloži listine, s katerimi dokazuje posamezna dejstva oziroma izjave iz vloge.

Odpiranje prispelih vlog bo vsak prvi teden v mesecu Odpiranje vlog ni javno. Pristojni organ bo v roku 8 (osmih) delovnih dni od odpiranja pisno pozval tiste prijavitelje, katerih vloge niso bile popolne, da jih dopolnijo. Formalno nepopolne vloge, ki jih prijavitelj v postavljenem roku ne dopolni, zavrže pristojni organ s sklepom. Po preteku roka iz tega odstavka dodatne dopolnitve vlog niso možne.

Vloga je formalno popolna, če vsebuje vse obrazce in zahtevane priloge, ki jih določa razpisni obrazec .

**Računi za plačilo odškodnine za uporabo javnih površin, ki ne bodo plačani , ne bodo predmet sofinanciranja po tem razpisu.**

Odločbe, s katerimi bo odločeno o dodelitvi sredstev, bodo izdane najkasneje v 30 dneh od dneva ko je vloga prispela po pošti oziroma bila oddana v sprejemni pisarni (pritličje desno) Mestne občine Nova Gorica.

Po pravnomočnosti odločbe o dodelitvi sredstev bo z upravičenci, ki so jim bila sredstva odobrena sklenjena pogodba o dodelitvi sredstev.

**Upravičencem se sredstva izplačajo na transakcijski račun na podlagi sklenjene pogodbe o dodelitvi sredstev ter na podlagi zahtevka za izplačilo sredstev .**

**VII. PRIJAVNI OBRAZEC**

Brezplačni prijavni obrazec je prijaviteljem na voljo na spletni strani: http://www.nova-gorica.si.

Dodatne informacije so na voljo vsak delovni dan med 9.00 in 12.00 uro na Oddelku za gospodarstvo in gospodarske javne službe pri Mestni občini Nova Gorica na tel. št. 05 33 50 105 (Tatjana Gregorčič). Morebitna vprašanja je mogoče posredovati tudi po elektronski pošti: tanja.gregorcic@nova-gorica.si

Datum: 26. 2. 2021

Številka : 301-1/2020-2

 dr. Klemen Miklavič

 ŽUPAN